RESOLUCIÓN DO 12 DE NOVEMBRO DE 2015 DA DIRECCIÓN XERAL DE ENERXÍA E MINAS POLA QUE SE AUTORIZAN AS INSTALACIÓNS, SE APROBA O PROXECTO DE EXECUCIÓN E SE DECLARA A UTILIDADE PÚBLICA, EN CONCRETO, DO PARQUE EÓLICO ORREA EMPRAZADO NO CONCELLO DE AGOLADA
XUNTA DE GALICIA — CONSELLERÍA DE ECONOMÍA E INDUSTRIA — Xefatura Territorial de Pontevedra (Outros documentos, notificacións e informacións públicas, 28/01/2016)

Examinado o expediente iniciado por solicitude de Aldesa Energías Renovables de Galicia, SL (en adiante o promotor) en relación coa autorización administrativa, aprobación do proxecto de execución e declaración de utilidade pública, en concreto, do parque eólico Orrea (en adiante o parque eólico), constan os seguintes Primeiro.— Mediante Resolución do 20 de decembro de 2010 pola que se aproba a relación de anteproxectos de parques eólicos seleccionados ao abeiro da Orde do 29 de marzo de 2010 para a asignación de 2.325 MW de potencia na modalidade de novos parques eólicos en Galicia (DOG nº 248, do 28 de decembro), admitiuse a trámite o parque eólico cunha potencia de 42 MW. Segundo.— O 30.06.2011, o promotor solicitou a autorización administrativa, a aprobación do proxecto de execución e do proxecto sectorial e a declaración, en concreto, de utilidade pública para o parque eólico. Terceiro.— O 19.08.2011, o Servizo de Enerxía e Minas da Xefatura Territorial da Consellería de Economía e Industria de Pontevedra (en adiante a xefatura territorial) informou que dentro da poligonal do parque eólico atopábase a concesión de explotación para granito ornamental Merlín nº 2554.1. Cuarto.— O 22.02.2012, o promotor presentou o estudo de impacto ambiental do parque eólico. Quinto.— Por Resolución do 14 de maio de 2012, da xefatura territorial, someteuse a información pública para autorización administrativa, declaración de utilidade pública, en concreto, e a necesidade de urxente ocupación que iso implica, aprobación do proxecto de execución, proxecto sectorial de incidencia supramunicipal da instalación eléctrica e estudo ambiental das instalacións referidas ao parque eólico. A dita resolución publicouse no Diario Oficial de Galicia do 18.06.2012, no Boletín Oficial da Provincia de Pontevedra do 11.06.2012 e no xornal Faro de Vigo do 14.06.2012. Así mesmo, permaneceu exposta ao público nos taboleiros de anuncios da xefatura territorial e do concello afectado (Agolada). Durante o período de información pública presentáronse as alegacións indicadas no punto 1 do Anexo desta resolución, sobre as cales a xefatura territorial informou o 15.11.2012. A continuación resúmese o contido das alegacións presentadas: Sexto.— Durante a tramitación do procedemento, e de acordo co establecido nos artigos 127 e 131 do Real decreto 1955/2000, do 1 de decembro, a xefatura territorial remitiulles, para a emisión dos correspondentes condicionados técnicos, as separatas do proxecto de execución do parque eólico aos seguintes organismos e empresas de servizo público: Instituto Geográfico Nacional; Retevisión I, SA; Agencia Estatal de Seguridad Aérea; Servizo de Infraestruturas da Consellería de Medio Ambiente, Territorio e Infraestruturas en Pontevedra; Retegal; Unión Fenosa Distribución, SA; e Concello de Agolada. Sétimo.— O 10.08.2012, a xefatura territorial emitiu o informe sobre as instalacións electromecánicas recollidas no proxecto de execución do parque eólico. Oitavo.— O 20.11.2012 a xefatura territorial remitiu o expediente do parque eólico á Dirección Xeral de Enerxía e Minas para continuar coa tramitación do procedemento. Noveno.— O 16.09.2013 a Dirección Xeral de Enerxía e Minas autorizou as modificacións do proxecto solicitadas polo promotor o 01.07.2013, como consecuencia dos informes emitidos pola Dirección Xeral do Patrimonio Cultural. As ditas modificacións consisten no desprazamento de 8 aeroxeradores, no cambio das características da subestación así como no cambio na poligonal do parque eólico. Décimo.— O 18.03.2014 a Secretaría Xeral de Calidade e Avaliación Ambiental formulou a Declaración de Impacto Ambiental relativa ao parque eólico, que se fixo pública por Resolución do 8 de abril de 2014 da Dirección Xeral de Enerxía e Minas (DOG nº 99, do 26 de maio). Décimo primeiro.— O 27.01.2015, o promotor presentou o refundido do proxecto de execución así como a relación de bens e dereitos afectados nos que se recollen as modificacións mencionadas no antecedente de feito noveno, solicitando a continuación da tramitación administrativa. Décimo segundo.— O 11.03.2015, o Servizo de Enerxía e Minas da xefatura territorial informou que non constan dereitos mineiros dentro da poligonal correspondente ao modificado do parque eólico. Décimo terceiro.— O 23.03.2015, a Secretaría Xeral de Ordenación do Territorio e Urbanismo emitiu, en relación co proxecto sectorial do parque eólico, o informe ao que fai referencia o artigo 37.7 da Lei 8/2009, do 22 de decembro, pola que se regula o aproveitamento eólico en Galicia e se crean o canon eólico e o Fondo de Compensación Ambiental. Décimo cuarto.— Por Resolución do 25 de maio de 2015, da xefatura territorial, someteuse a información pública a solicitude de declaración de utilidade pública, en concreto, e a necesidade de urxente ocupación que iso implica, das instalacións referidas ao proxecto de execución refundido do parque eólico. A dita resolución publicouse no Diario Oficial de Galicia do 24.07.2015, no Boletín Oficial da Provincia de Pontevedra do 09.07.2015 e no xornal Faro de Vigo do 03.07.2015. Así mesmo, permaneceu exposta ao público nos taboleiros de anuncios da xefatura territorial e do concello afectado (Agolada). Durante o período de información pública presentáronse as alegacións indicadas no punto 2 do Anexo, sobre as cales a xefatura territorial informou sobre o 14.10.2015. A continuación resúmese o contido das alegacións presentadas: Décimo quinto.— O 19.10.2015, a xefatura territorial remitiu á Dirección Xeral de Enerxía e Minas a documentación relativa á tramitación do proxecto refundido e á relación de bens e dereitos afectados correspondente, para continuar coa tramitación do procedemento. Décimo sexto.— O 06.11.2015, o Servizo de Enerxías Renovables e Eficiencia Enerxética emitiu informe en relación co Proyecto de Ejecución Refundido. Parque Eólico Orrea. Enero 2015. Aos antecedentes de feito descritos sonlle de aplicación os seguintes Primeiro.— A Dirección Xeral de Enerxía e Minas é competente para resolver este procedemento con fundamento no artigo 19 do Decreto 110/2013, do 4 de xullo, polo que se establece a estrutura orgánica da Consellería de Economía e Industria, modificado polo Decreto 116/2014, do 11 de setembro, así como no artigo 28.3 da Lei 54/1997, do 27 de novembro, do sector eléctrico, aplicable ao presente procedemento en virtude do previsto na disposición transitoria segunda da Lei 24/2013, do 26 de decembro, do sector eléctrico, e de acordo co establecido polos artigos 38 e 44 da Lei 8/2009, do 22 de decembro, pola que se regula o aproveitamento eólico en Galicia e se crean o canon eólico e o Fondo de Compensación Ambiental, modificada pola Lei 4/2014, do 8 de maio. Segundo.— No expediente instruído para o efecto cumpríronse os trámites de procedemento establecidos na Lei 54/1997, do 27 de novembro, do sector eléctrico, no Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, na Lei 8/2009, do 22 de decembro, modificada pola Lei 4/2014, do 8 de maio, na Lei 30/1992, do 26 de novembro, de réxime xurídico das administracións públicas e do procedemento administrativo común, e demais normas vixentes de aplicación. Terceiro.— No informe do Servizo de Enerxía e Minas de Pontevedra do 11.03.2015, non se recolle ningún dereito mineiro vixente que afecte á área definida pola poligonal do parque eólico, polo que non foi necesaria a apertura do trámite de compatibilidade ao que se refire o artigo 45 da Lei 8/2009, do 22 de decembro. Cuarto.— En relación coas alegacións presentadas durante a tramitación do expediente, recollidas no Anexo desta resolución, visto o seu contido e as respostas efectuadas polo promotor, cómpre manifestar o seguinte: 1.—En relación coa titularidade e características dos bens e dereitos afectados, compre indicar que se tomou razón de todas as manifestacións e documentos presentados polas persoas interesadas, correspondendo á fase de levantamento de actas previas, dentro do eventual procedemento expropiador, a determinación efectiva da titularidade dos bens e dereitos afectados e das súas características (emprazamento, extensión, tipo de aproveitamento,.), así como das afeccións reais do proxecto sobre estes.2.—No que respecta ás compensacións polas afeccións xeradas polo proxecto, no caso de que non se acade con anterioridade un acordo entre o promotor eólico e os afectados, será o Xurado de Expropiación de Galicia, dentro do eventual procedemento expropiador, o órgano encargado de fixar as ditas compensacións de acordo coa lexislación aplicable. Neste senso, cómpre manifestar que o promotor achegou documentación acreditativa de ter acadado acordo con algúns dos titulares dos terreos afectados.3.—No que respecta ás alegacións de carácter ambiental, considérase que estas foron tidas en conta na Declaración de Impacto Ambiental emitida pola Secretaría Xeral de Calidade e Avaliación Ambiental o 18.03.2014, que se fixo pública por Resolución do 8 de abril de 2014 da Dirección Xeral de Enerxía e Minas (DOG nº 99, do 26 de maio). 4.—En relación co dereito mineiro afectado inicialmente polo proxecto, o 11.03.2015 o Servizo de Enerxía e Minas da xefatura territorial, analizado o proxecto de execución refundido, informou que non existen dereitos mineiros vixentes afectados polo parque eólico.5.—Sobre a xustificación dos motivos polos que non foi posible acadar acordos cos propietarios incluídos na Relación de Bens e Dereitos Afectados o promotor declarou que se atopa en negociacións cos afectados e achegou os acordos acadados ata o momento. De acordo con todo o que antecede, e no exercicio das competencias que teño atribuídas, Primeiro.— Autorizar as instalacións do parque eólico Orrea, emprazado no concello de Agolada (Pontevedra) e promovido por Aldesa Energías Renovables de Galicia, SL, cunha potencia de 42 MW. Segundo.— Aprobar o Proyecto de Ejecución Refundido. Parque Eólico Orrea. Enero 2015 asinado polo enxeñeiro industrial Jorge Nuñez Ares, colexiado nº 1102 do Colexio Oficial de Enxeñeiros Industriais de Galicia. As características principais recollidas no proxecto son as seguintes: Solicitante: Aldesa Energías Renovables de Galicia, SL Domicilio: C/ Bahía de Pollensa, 13, 28042 Madrid Denominación: parque eólico Orrea Potencia máxima evacuable: 42 MW Concello afectado: Agolada (Pontevedra) Produción neta anual estimada: 119.762 MWh/ano Orzamento de execución material: 52.129.319,00 euros Terceiro. Declarar a utilidade pública, en concreto, das instalacións do proxecto do parque eólico, segundo o previsto nos artigos 52 e 54 da Lei 54/1997, do 27 de novembro, do sector eléctrico, o que leva implícita a necesidade de ocupación dos bens ou de adquisición dos dereitos afectados e implica a urxente ocupación aos efectos do artigo 52 da Lei de expropiación forzosa do 16 de decembro de 1954 (BOE nº 351, do 17 de decembro). A presente autorización axustarase ao cumprimento das seguintes condicións: 1.—Para garantir o cumprimento das súas obrigas, Aldesa Energías Renovables de Galicia, SL constituirá, de acordo co establecido no artigo 40.1 da Lei 8/2009, do 22 de decembro, unha fianza polo importe de 1.042.586,38 euros, correspondente ao 2% do orzamento de execución material das instalacións do proxecto que por esta resolución se aproba. A dita fianza depositarase na Caixa Xeral de Depósitos da Consellería de Facenda da Xunta de Galicia, en calquera das formas sinaladas no artigo 11.3 do Decreto 1775/1967, do 22 de xullo, sobre réxime de instalación, ampliación e traslado de industrias. A súa devolución efectuarase de acordo co establecido no antedito artigo 40.1 da Lei 8/2009, do 22 de decembro.2.—Consonte ao disposto nos artigos 40.2 da Lei 8/2009, do 22 de decembro, e 4 do Decreto 455/1996, do 7 de novembro, de fianzas en materia ambiental, Aldesa Energías Renovables de Galicia, SL constituirá, con carácter previo ao inicio das obras, unha fianza para garantir o cumprimento do deber de restaurar os terreos ocupados polo parque eólico na fase de obras. O importe da fianza fíxase, por proposta da Secretaría Xeral de Calidade e Avaliación Ambiental, en 392.237 euros. A dita fianza depositarase na Caixa Xeral de Depósitos da Consellería de Facenda da Xunta de Galicia, en calquera das formas sinaladas no artigo 11.3 do Decreto 1775/1967, do 22 de xullo, sobre réxime de instalación, ampliación e traslado de industrias. A súa devolución efectuarase de acordo co establecido no artigo 6 do Decreto 455/1996, do 7 de novembro, unha vez depositada a fianza para garantir o deber de restaurar os terreos ocupados na fase de desmantelamento.3.—Para a inscrición da instalación no Rexistro Autonómico creado pola Orde da Consellería de Industria e Comercio do 5 de xuño de 1995 (DOG nº 135, do 14 de xullo), o promotor efectuará a correspondente solicitude, de acordo co procedemento regulamentariamente establecido.4.—A instalación adaptarase ao procedemento de captación e procesamento de datos de produción de enerxía eléctrica de Galicia regulamentado pola Orde da Consellería de Innovación e Industria, do 23 de xaneiro de 2009, pola que se establece o procedemento para a captación e procesamento dos datos de produción enerxética das instalacións acollidas ao réxime especial de produción de enerxía eléctrica na Comunidade Autónoma de Galicia (DOG nº 37, do 23 de febreiro). 5.—As instalacións autorizadas realizaranse de acordo coas especificacións e planos que figuran no proxecto de execución que por esta resolución se aproba.6.—O prazo para a posta en marcha das instalacións que se autorizan será de sete meses contados a partir da data de ocupación dos terreos. Unha vez construídas as instalacións autorizadas, e con carácter previo á súa posta en servizo, a Xefatura Territorial da Consellería de Economía, Emprego e Industria de Pontevedra inspeccionará a totalidade das obras e montaxes efectuados e verificará o cumprimento das condicións establecidas nesta resolución e as demais que sexan de aplicación, incluídas as contidas na declaración de impacto ambiental formulada o 18.03.2014 pola Secretaría Xeral de Calidade e Avaliación Ambiental, especialmente as establecidas no punto 7.1 da dita declaración. Conxuntamente coa solicitude de posta en servizo das instalacións o promotor deberá presentar ante á dita xefatura territorial a documentación acreditativa do funcionamento dos sistemas implantados de control de potencia que deberán vir certificados por un Organismo de Control Autorizado.7.—Unha vez postas en servizo as instalacións, prestarase especial atención ao correcto funcionamento dos sistemas de limitación de potencia, de xeito que a potencia evacuada non supere en ningún momento os 42 MW.8.—No caso de se manifestaren perturbacións na recepción do sinal de televisión, directamente atribuíbles ás instalacións do parque eólico, Aldesa Energías Renovables de Galicia, SL deberá adoptar as medidas necesarias para devolverlle á recepción do sinal as anteriores condicións de calidade.9.—O parque eólico deberá cumprir cos requisitos que se recollan nos procedementos de operación aprobados polo Ministerio de Industria, Enerxía e Turismo, que lle resulten de aplicación.10.—A Administración resérvase o dereito de deixar sen efecto a presente autorización por calquera das causas establecidas no artigo 34 do Decreto 1775/1967, do 22 de xullo, por incumprimento das condiciones impostas ou por calquera outra causa excepcional que o xustifique.11.—Esta autorización outórgase sen prexuízo de terceiros e independentemente das autorizacións, licenzas ou permisos de competencia municipal, provincial ou outros necesarios para a realización das obras das instalacións autorizadas. Esta resolución publicarase no Diario Oficial de Galicia e no Boletín Oficial da Provincia de Pontevedra, de acordo co establecido nos artigos 38 da Lei 8/2009, do 22 de decembro, e 128 e 148 do Real decreto 1955/2000, do 1 de decembro. Contra a presente resolución, que non é definitiva en vía administrativa, poderase interpoñer recurso de alzada ante o conselleiro de Economía, Emprego e Industria da Xunta de Galicia, no prazo dun mes contado a partir do día seguinte ao da súa notificación, de conformidade cos artigos 114 e 115 da Lei 30/1992, do 26 de novembro, de réxime xurídico das administracións públicas e do procedemento administrativo común.1.—Alegacións presentadas durante o período de información pública indicado no antecedente de feito quinto: Bantegal, o 04.09.2012; Hans Martin Nofre Villaubi Yruela, o 17.08.2012; Ariana Matisan Monticelli e Gilvan Pashova Gine, o 08.06.2012; Osvaldo Luis Marisol Carmen Menda Brandes, o 14.06.2012; Steven Johnny Alexander Lamesa Saenger, o 11.06.2012; Mariyan Samasa Lias, o 15.06.2012; Nuti Gerardo Pablo Borbones Meade, en representación dos herdeiros de Bambo Bandin Cacheira, o 19.06.2012; Marisa Alejandra Fabrego Rodriguez Fraile, o 19.06.2012; Higinio Vázquez Val, o 22.06.2012; Luísa Regina Alonso Otero, o 22.06.2012; Adela Val Bernárdez, o 25.06.2012; Juan Luis Iglesias Buján, o 27.06.2012; María de Carmen Iglesias Rouco, o 27.06.2012; Juan Crespo Buján, o 26.06.2012; Manuel Crespo Buján, o 26.06.2012; Pilar Rodríguez Abeledo, o 12.07.2012; Ulises David Gledhill Remon, en representación dos herdeiros de Luis Amador El Hamyani La Chica, o 12.07.2012; Costinela Escote Cini, o 12.07.2012; Steven Johnny Alexander Lamesa Saenger, o 17.07.2012; Rafael Pascual Anand Canti Vilageliu, o 17.07.2012; Camilo Antonio Hugo Andres Fourka Nield, o 28.06.2012; Lidia Susana Orrequia Bob, o 26.06.2012 e o 02.07.2012; Aminul Alcega Baronat, o 02.07.2012; Malkeet Postma Galera, o 30.06.2012; Maxima Gayubo Haiba, o 26.06.2012; Herdeiros de Tracey Jayne Martin Peter Resmella Bourazza, o 29.06.2012; Janeth Elizabeth Alberto Juan Peradalta Damaoui, o 16.07.2012; Abubacar Jose Millan Moldoveanu Witczak, o 17.07.2012; Daniel Dumitru Ñiguez Villalpando, o 06.07.2012; Sandra Leticia Del Reino Ribada, o 28.06.2012 e o 09.07.2012; Alin Ovidiu Codescu Estera, o 12.07.2012; Marcelo Andres Bonilla Rizzo, o 12.07.2012; Jasmeen Rosa Milena Almayones Sanchez del Aguila, o 12.07.2012; Jordi Lluis Shvets Stefu, o 12.07.2012; Eduardo Henrique Fuentealba Ramadani, o 19.07.2012; Miguel Tomas Escoriaza Serrabona, o 19.07.2012; Blanca Celia Lopez de Atalaya Lucumi, o 31.07.2012; Marisa Alejandra Fabrego Rodriguez Fraile, o 19.06.2012; Fredi Samoil Meniz Ouahbi e Frances Ann Fernandez Portillo Turin, o 23.07.2012; Villar Mihalcia Masot, o 13.07.2012; Robert Manuel Boldizsar Matthies, como administrador das fincas pertencentes as herdanzas dos irmáns Juan, Florinda e Moreyba Ienciu Chahrour, o 13.07.2012; Robert Manuel Boldizsar Matthies, no seu propio nome e en representación dos seus irmáns Mahamadou Fentanes Guayllas, Karime Nahara Viñe Branco, Carmen Melania Pirot Alpert e Gladis Ghetu Breijo, como herdeiros de Teodor Cristian Maria Eliana De Sierra Rabuñal e Roque Antonio Maria Acacia Pantrigo Van Engelen, o 13.07.2012; Robert Manuel Boldizsar Matthies e Pilar Castro Coego, o 13.07.2012; Visitación Áurea Penas, o 17.07.2012; Sociedade Galega de Historia Natural o 22.06.2012; Cámara Oficial Mineira de Galicia, o 18.07.2012; Publio Tarcea Ceteras, o 02.07.2012 e o 21.08.2012; Rus Maria Eva Maria Pilar Sambade Guinaldo, o 26.06.2012.2.—Alegacións presentadas durante o período de información pública indicado no antecedente de feito décimo cuarto. Rutilio Fred Azpeleta Ruiz de Lara, o 29.06.2015 e o 21.08.2015; Vallivana Boubkar Vasilev, o 02.07.2015 e o 21.08.2015; Simranjit Hassoune Furriel, o 21.08.2015; Mariyan Samasa Lias, o 24.06.2015 e o 21.08.2015; Ruben Alexander Sokolova Hichou, o 03.07.2015 e o 21.08.2015; Maxima Gayubo Haiba, o 29.06.2015; Flemming Anchia Desa, o 09.07.2015; Camilo Antonio Hugo Andres Fourka Nield, o 02.07.2015 e o 21.08.2015; Radovan Casademunt Terribas, o 29.06.2015 e o 13.07.2015; Guido Alberto Dohotaru Velozo, o 29.06.2015; Lidia Susana Orrequia Bob, o 29.06.2015; Villar Mihalcia Masot, o 19.06.2015; Lucia Ramona Di Gregorio Larque, o 09.07.2015; Robert Manuel Boldizsar Matthies, o 29.06.2015; Rafael Pascual Anand Canti Vilageliu, o 25.06.2015 e o 20.08.2015; Janeth Elizabeth Alberto Juan Peradalta Damaoui, o 01.07.2015 e o 21.08.2015; Vicenta Amparo Yerik Jodas Van Der Heijden, o 01.07.2015; Jordi Lluis Shvets Stefu, o 01.07.2015 e o 21.08.2015; Radu Ionut Pablo David Bushell Asttaf, o 15.07.2015; Dylan Joel Regen Mcavoy, o 01.07.2015 e o 21.08.2015; Costinela Escote Cini, o 23.06.2015 e o 21.08.2015; Ulises David Gledhill Remon, o 29.06.2015 e o 21.08.2015; Yeny Patricia Pelechano Chocan, o 29.06.2015; Gabriela Denisa Ilardia Salterain, o 01.07.2015 e o 21.08.2015; Enoch Bucuresteanu El Abouti, o 01.07.2015; Jeffrey James Pocurull Nedu, o 09.07.2015. Santiago de Compostela, 12 de novembro de 2015.—O director xeral de Enerxía e Minas, Ángel Bernardo Tahoces.